Diari Oficial de la Generalitat Valenciana


Sumari del DOGV 8553, del 22-05-2019 (2019/4540)

RESOLUCIÓ de 24 d'abril de 2019, del director general de Centres i Personal Docent, per la qual, en execució de sentència, s'inclouen aspirants en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4540


Data del document
:   24-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 24 d'abril de 2019, del director general de Centres i Personal Docent, per la qual, en execució de sentència, s'inclouen aspirants en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.  
 [2019/4540]  
  
Per Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, i el llistat amb les puntuacions definitives en l'esmentat procediment es va publicar amb data 16 de juliol de 2014, en el qual va resultar seleccionat José Cuenca Calabuig per l'especialitat de Tecnologia.  
Revisada la documentació requerida en la base 9 de l'esmentada convocatòria, amb data 27 de novembre de 2014, el director general de Centres i Personal Docent va resoldre que no era procedent el seu nomenament com a funcionari de carrera del cos de catedràtics d'Ensenyament Secundari, per no acreditar el requisit exigit en la base 2.1.c de l'Ordre de 22 de desembre de 2009, de la Conselleria d'Educació, relatiu al títol acadèmic requerit, i queden anul·lades totes les seues actuacions en el procés selectiu convocat per aquesta ordre.  
Interposat recurs contra aquesta resolució pel senyor Cuenca Calabuig, el Jutjat Contenciós Administratiu número 7 de València va dictar sentència el 15 de desembre de 2015 que reconeix com a situació jurídica individualitzada el seu dret a ser nomenat funcionari del cos de catedràtics d'Educació Secundària. Contra aquesta sentència es va recórrer en apel·lació davant del Tribunal Superior de Justícia de la Comunitat Valenciana, el qual va dictar sentència desestimatòria número 601/2018 el 19 de desembre de 2108, i en virtut de tot això resolc:  
  
Primer  
En execució de la sentència número 348/2015 del Jutjat Contenciós Administratiu número 7 de València, declarar José Cuenca Calabuig com a aspirant seleccionat en el procediment selectiu d'accés al cos de catedràtics d'Ensenyament Secundari convocat per Ordre de 22 de desembre de 2009, per l'especialitat de Tecnologia i amb una qualificació de 6,5000 punts.  
  
Segon  
Elevar al Ministeri d'Educació i Formació Professional la corresponent proposta de nomenament de José Cuenca Calabuig com a funcionari de carrera de l'esmentat cos i especialitat, amb els mateixos efectes d'1 de setembre de 2014 previstos en la Resolució de 24 de febrer de 2015 (DOGV 7480, 6 de març), de la Direcció General de Centres i Personal Docent.  
  
Tercer  
De conformitat amb el que preveu l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
  
Contra la present resolució les parts legitimades podran promoure un incident d'execució de sentència davant del Jutjat Contenciós Administratiu número 7 de València, de conformitat amb el que disposen els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 d'abril de 2019.- El director general de Centres i Personal Docent: José Joaquín Carrión Candel.